**НЕЗАПОСЛЕНОСТ У ОПШТИНИ ПРИЈЕПОЉЕ**

Укупан број незапослених на евиденцији Националне службе за запошљавање у децембру 2019. године је 3.807 лица oд чегa je брoj незапослених жена 2.000 или 52,5%. У односу на јануар 2019. године када је незапослених лица било 4.320, број незапослених је смањен за 513 лица тј. 11,9 %.

У односу на поређење из претходне две године, односно на децембар 2017. и 2018. године број незапослених је у опадању за 389 лица или 9,27 % у односу на децембар 2018. године, односно за 889 лица или 18,9 % у односу на децембар 2017. године.

**Број и полна структура незапослених, преглед по годинама**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Општина Пријепоље | 2003 | 2004 | 2005 | 2006 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| Незапослени - укупно | 6.962 | 7.116 | 7.304 | 7.935 | 7.148 | 6.400 | 6.673 | 6.595 | 6.571 | 6.094 | 5.487 | 5.353 | 4.696 | 4.196 | 3.807 |
| Незапослени - жене | 3.595 | 3.617 | 3.727 | 4.333 | 2.839 | 3.502 | 3.370 | 3.388 | 3.293 | 2.990 | 2.682 | 2.658 | 2.276 | 2.077 | 2.000 |
| Незапослени - мушкарци | 3.367 | 3.499 | 3.577 | 3.602 | 3.839 | 2.898 | 3.303 | 3.207 | 3.278 | 3.104 | 2.805 | 2.695 | 2.420 | 2.119 | 1.807 |

*Извор: Национална служба за запошљавање*

Проценат незапослених жена у децембру 2019. године износи 52,5 %. У односу на исти податак из децембра 2018. године који је износио 49,5, односно 48,5 % из децембра 2017 године, указује да се скоро не мења број и структура незапослених жена у укупном броју незапослених.

Графикон који приказује кретање броја незапослених по годинама у Општини Пријепоље

Из приказаног графикона можемо видети да је број незапослених у Општини Пријепоље у континуелном опадању у задњих 10-так година.

Локална самоуправа сваке године активно ради на изради Локалног акционог плана за запошљавање и у сарадњи са Националном службом за запошљавање реализује мере које су предвиђене истим.

У 2020. години, у периоду јануар – август, број незапослених у Општини Пријепоље је био: јануар - 3.816 од чега 1.981 жена, фебруар – 3.787 од чега 1.965 жена , март – 3.741 од чега 1.960 жена, април – 3.682 од чега 1.949 жена, мај – 3.724 од чега 1.967 жена, јун – 3.746 од чега 1.973 жене, јул – 3.472 од чега 1.844 жене, август – 3.412 од чега 1.848 жена. Дакле, број незапослених у Општини Пријепоље на крају августа 2020. године износи 3.412 од чега 1.848 жена што представља 54,2 %. На крају августа је евидентирано 395 незапослених лица мање од броја незапослених евидентираних на крају децембра 2019. године што је смањење незапослених за 10,4 %.